Bacanje kugle

**Bacanje kugle** je atletska disciplina u kojoj bacač nastoji baciti kuglu što dalje. Ova atletska disciplina služi za razvijanje snage, brzine, specifične izdržljivosti i okretnosti. Osim bacanja koje je propisano atletskim pravilima, kugla se može bacati na razne načine. Pri tome, u skladu sa uzrastom takmičara, upotrebljava se kugla različite težine.

## Istorijat bacanja kugle
Pretpostavlja se da su se prva takmičenja u bacanju kugle (topovskog đuleta) održavana u Velikoj Britaniji. Hroničari beleže da su se vojnici oko 1346. godine takmičili u bacanju topovskog đuleta teškog 16 funti (7,257&nbsp;kg. U početku se bacalo iz mesta i to jačom i slabijom rukom. Vremenom su se iskristalisala pravila bacanja koja su se odnosila i na prostor iz kojeg se bacala kugla.

Prvi službeni rezultati vode se u Velikoj Britaniji od 28. maja 1860, kad je H. Vilijams bacio kuglu 36 stopa tj 19,972 metra. U početku se kugla bacala bičnom tehnikom. Najbolji rezultat tim načinom bacanja postigao je Džim Fuš (SAD) 17,95 metara (1950). Peri O‘Brajen iz SAD prvi se prilokom bacanja u početnom položaju okrenuo leđima prema pravcu bacanja. Pri tom položaju moglo se jače uključiti mišiće, usled čega kugla dobija veće ubrzanje. O‘Brajen je ubrzo prebacio 18 metara, a 1956. i 19,25 metara. Od žena prvi svetski rekord postigla je Violeta Moris iz Francuske 10,15 metara — 1924.

Među prvim bacačima kugle između dva rata na terenima Jugoslavije istakli su se Karolji Ambrozi, V. Narančić i A. Kovačević, a posle Oslobođenja P. Šarčević, Dako Radošević, Milija Jocović, Petar Barišić, Tomislav Šuker, Ivan Ivančić, Vladimir Milić i Dragan Perić. Žene su u početku bacale kuglu od 5&nbsp;kg. Prvi priznati rekord Jugoslavije postavila je 5. oktobra 1923. Marijana Jerina iz AK Primorje, rezultatom 6,24 metra.

## Pravila takmičenja
Kugla se baca s ramena jednom rukom iz kruga promera 2,135 metara. Na sredini srednjeg spoljnog luka učvršćen je segment. U trenutku kad atletičar zauzima u krugu stav za početak izvođenja bacanja, kugla mora dodirivati bradu ili biti vrlo blizu nje, ne sme se povući iz ravni ramena, a ruka se pri izvođenju bacanja ne sme povući naniže od zauzetog stava. Svaki takmičar ima pravo na tri pokušaja. Šestorica najboljih, a na velikim takmičenjima osmorica, imaju pravo na još tri pokušaja. Nijedan takmičar, nama pravo na naknadna tri pokušaja, ako mu bacanja u prva tri hica nisu uspela. Takmičar ne sme napustiti krug, dok kugla nije pala na zemlju, a posle toga obavezno mora napustiti krug za bacanje od pozadi.  Pored toga nije dozvoljeno, koristiti rukavice kao ni umotavanje dva ili više prstiju zajedno.

Seniori bacaju kuglu tešku 7,257&nbsp;kg, juniori mlađi od 18 godina 6&nbsp;kg, pioniri 4&nbsp;kg. Seniorke, starije i mlađe juniorke bacaju kuglu od 4&nbsp;kg, a pionirke 3&nbsp;kg.

## Vrste takmičenja
Bacanje kugle se nalazi na svim važnijim takmičenja. Na programu Letnjih olimpijskih igara bacanje kugle za muškarce se nalazi od prvih Igara 1896. u Atini, a kod žena od Igara 1948. u Londonu. Na Evropskim prvenstvima 1934. za muškarce, a za žene od 1938.

## Tehnika bacanja kugle
### Polazni položaj i priprema za poskok
Bacač se postavlja leđima okrenut smeru bacanja. Težina tela je na zadnjoj nozi. Trup je oružen i uspravan. Ruka u kojoj se nalazi kugla je savijena u laktu, tako da drži kuglu uz vrat. Telo se nalazi u potpunoj statičkoj ravnoteži.

### Poskok
Poskok je pokretačka snaga u prvoj fazi bacanja i završava se dolaskom u izbačajnu poziciju, osnosno, u trenutku kad obe noge uspostave kontakt sa tlom. Početak poskoka treba biti  opušten, slobodan, ali ne i prebrz. Previše brz početak poskoka prouzrokuje gubitak ravnoteže tokom njegovog izvođenja i ne omogućava pravilno bacanje.
### Izbačajna pozicija (za dešnjake)
Desna noga je u centru kruga, leva noga spoljašnjim delom stopala dodiruje unutrašnju površinu segmenta. Težina tela nalazi se na desnoj nozi, koja je povijena, trup je leđima okrenut u pravcu bacanja savijen u suprotnom smeru. Leva noga je opružena u zglobu kolena.
### Faza izbacivanja (maksimalnog napora)
Za vreme izbacivanja karakteristično je kretanje tela gore i napred povezano sa istovremenim okretanjem tela do prednjeg položaja u smeru bacanja uz neprestano narastanje brzine. Vrlo bitno za bacanje u celini je povezivanje poskoka sa izbacivanjem.
### Faza održavanja ravnoteže
Zajedničko delovanje svih sila u smeru bacanja mora biti u završnoj fazi zaustavljeno kako bacač ne bi prešao preko ivice kruga i napravio prekršaj. Posle završenog izbacivanja bacač poskokom vrši zamenu položaja nogu.

## Svetski rekordi
Prvi svetski rekord u bacanju kugle IAAF je priznala 1912. godine. Trenutni rekord kod muškaraca je **23,37** metara, a postigao ga je Rajan Krauser iz SAD,2021 godine. Kod žena rekord drži Natalija Lisovska iz SSSR sa daljinom od **22,63 **, a postignut je u Moskvi, 7. juna 1987. godine.

### Lista najboljih rezultata — bacanje kugle za muškarce na otvorenom
Ovo je lista atletičara, koji su bacili kuglu preko 22,50 m, sa stanjem na dan 15. jun 2017. godine. (Napomena: većina atletičara je po nekoliko puta prebacilo tu dužinu u prikazanom rasponu. Prikazan je samo najbolji rezultat.)

### Lista najboljih rezultata — bacanje kugle za žene na otvorenom
Ovo je lista atletičarki, koji su bacale više od 21,70 metara, sa stanjem na dan 15. jun 2017. godine. (Napomena: većina atletičarki je po nekoliko puta prebacilo tu dužinu u prikazanom rasponu. Prikazan je samo najbolji rezultat.) 

### Lista najboljih rezultata — bacanje kugle za muškarce u dvorani
Ovo je lista atletičara, koji su bacili kuglu preko 21,85 m, sa stanjem na dan 15. jun 2017. godine. (Napomena: većina atletičara je po nekoliko puta prebacilo tu dužinu u prikazanom rasponu. Prikazan je samo najbolji rezultat.)

### Lista najboljih rezultata — bacanje kugle za žene u dvorani
Ovo je lista atletičarki, koji su bacale više od 21,25 metara, sa stanjem na dan 15. marta 2013. godine. (Napomena: većina atletičarki je po nekoliko puta prebacilo tu dužinu u prikazanom rasponu. Prikazan je samo najbolji rezultat.)

### Muški rekordi u bacanju kugle na otvorenom
(stanje 15. jun 2017)

### Ženski rekordi u bacanju kugle na otvorenom
(stanje 15. jun 2017.)

### Muški rekordi u bacanju kugle u dvorani
(stanje 15. mart 2013)

### Ženski rekordi u bacanju kugle u dvorani
Stanje 15. mart 2012.

## Povezano
* Osvajači olimpijskih medalja u atletici — bacanje kugle za žene
* Osvajači olimpijskih medalja u atletici — bacanje kugle za muškarce
* Razvoj svetskog rekorda u bacanju kugle na otvorenom za žene
* Razvoj svetskog rekorda u bacanju kugle na otvorenom za muškarce

## Vanjske veze